

Spoštovani starši in skrbniki,

na vas se obračamo s prošnjo, da Šolskemu skladu OŠ Šmihel namenite del dohodnine.

Z zbranimi sredstvi bomo učenem omogočali še bolj kakovostno izobraževanje ter nudili pomoč socialno šibkejšim.

S spremembo 135. člena ZOFVI-M lahko davčni zavezanec rezident zahteva, da se do 1 % dohodnine, odmerjene po zakonu, ki ureja dohodnino, od dohodkov, ki se vštevajo v letno davčno osnovo, nameni za financiranje upravičencev do donacij, kar je tudi **Šolski sklad Šmihel, vendar le do 0,3 %.**

Donacijo lahko uredite:

* Izpolnite [obrazec](https://edavki.durs.si/OpenPortal/Dokumenti/doh_don.i.sl.pdf) s svojimi podatki, ga natisnete in podpišete ter prinesete v tajništvo šole, ali ga vaš otrok odda razredniku. V kolikor nimate možnosti obrazca natisniti, lahko zanj zaprosite v tajništvu šole.
* Preko storitev elektronskega poslovanja FURS eDavki oddate obrazec »[Zahteva za namenitev dela dohodnine za donacije (Doh-Don)](https://edavki.durs.si/EdavkiPortal/OpenPortal/CommonPages/Opdynp/PageD.aspx?category=namenitev_dela_dohodnine_fo)«, v katerem pod davčno številko upravičenca navedete 39971953 in vpišete odstotek 0,3.
* Obrazec izpolnite in ga sami pošljete ali odnesete na pristojni finančni urad.

Iskrena zahvala vsem, ki ste že do sedaj prispevali sredstva v naš šolski sklad in hvala tudi že vnaprej za vse bodoče prispevke.

UO Šolskega sklada OŠ Šmihel